วิทยาลัยนวัตกรรมและการจัดการ มหาวิทยาลัยราชภัฏสวนสุนันทา

วิทยาลัยนวัตกรรมและการจัดการ มหาวิทยาลัยราชภัฏสวนสุนันทา (อังกฤษ: College of Innovation and Management, Suansunandha Rajabhat University) เป็นส่วนราชการไทยเทียบเท่าระดับคณะวิชา อยู่ในกำกับของมหาวิทยาลัยราชภัฏสวนสุนันทา โดยมีวัตถุประสงค์เพื่อจัดการศึกษาสำหรับผู้ใหญ่ที่ขาดโอกาสทางการศึกษาทั้งนักธุรกิจ นักการเมือง ดารา นักแสดง และผู้ประกอบการ ที่มีกิจการของตัวเองหรือมีหน้าที่การงานระดับผู้บริหาร

 ประวัติ 
วิทยาลัยนวัตกรรมและการจัดการ แรกเริ่มก่อตั้งขึ้นเมื่อ พ.ศ. 2540 โดย ผู้ช่วยศาสตราจารย์ ดร.ช่วงโชติ พันธุเวช ใน "โครงการจัดการศึกษาบุคลากรประจำการสำหรับนักบริหาร" ซึ่งอธิการบดี ผู้ช่วยศาสตราจารย์ ดร.ปรางศรี พาณิชยกุล ได้ตกลงร่วมมือกับกรมการศึกษานอกโรงเรียน กระทรวงศึกษาธิการ โดยมีวัตถุประสงค์เพื่อจัดการศึกษาสำหรับผู้ใหญ่ ที่ขาดโอกาสทางการศึกษา ทั้งนักธุรกิจ นักการเมือง ดารา นักแสดง และผู้ประกอบการ ที่มีกิจการของตัวเองหรือมีหน้าที่ การงานระดับผู้บริหาร โดยขณะนั้นเปิดสอน 2 สาขา ได้แก่ หลักสูตรบริหารธุรกิจบัณฑิต สาขาวิชาการจัดการคุณภาพ และหลักสูตรรัฐประศาสนศาสตรบัณฑิต 

โครงการนี้ได้รับความสำเร็จอย่างดียิ่งที่เจ้าของบริษัทระดับชาติ เช่น บริษัทแป้งมันและหมี่ชอเฮ็ง แว่นท๊อปเจริญ แมงป่อง ตรีอรรถบูรณ์ อำ–พลฟู๊ด ยนตร์กิจ สยามกลการ เกาะช้างซีวิวรีสอร์ท และ ECC เป็นต้น ได้สำเร็จการศึกษาและ ได้นำความรู้ไปต่อยอดธุรกิจมากมาย ตลอดจนไปศึกษาต่อระดับปริญญาโทและเอกในมหาวิทยาลัยของรัฐชั้นนำหลายแห่ง และยังได้ทำความร่วมมือและให้ทุนพนักงานบริษัทได้เข้ามาศึกษาในเวลาต่อมา นอกจากนี้ยังได้ทำความร่วมมือกับหน่วย งานต่าง ๆ อาทิ บริษัท MK Restaurant และ แว่นท๊อปเจริญ จำกัด เพื่อจัดการศึกษาและพัฒนาบุคลากรของบริษัทที่มีตำแหน่งระดับ Supervisor ทั่วประเทศ

ต่อมาใน พ.ศ. 2548 เปลี่ยนชื่อเป็น "วิทยาลัยการจัดการ" โดยมีผู้ช่วยศาสตราจารย์ วิเชียร ศรีพระจันทร์ เป็นผู้อำนวยการคนแรก 

ถัดมา เมื่อวันพุธที่ 26 มีนาคม พ.ศ. 2551 ที่ประชุมสภามหาวิทยาลัยราชภัฏสวนสุนันทาครั้งที่ 4/2551 ได้พิจารณาให้เปลี่ยนชื่อวิทยาลัยการจัดการเป็น "วิทยาลัยนวัตกรรมและการจัดการ (College of Innovation and Management)" 

จนกระทั่ง ในวันที่ 9 มีนาคม พ.ศ. 2557 สภามหาวิทยาลัยราชภัฏสวนสุนันทา ได้อนุมัติให้จัดตั้งวิทยาลัยโลจิสติกส์และซัพพลายเชน ซึ่งให้แยกตัวออกจากวิทยาลัยนวัตกรรมและการจัดการ ทั้งในส่วนของการบริหารและการจัดการเรียนการสอนตั้งแต่นั้นเป็นต้นไป 

 หลักสูตรการศึกษา 

  หลักสูตรที่เปิดสอนในวิทยาลัยนวัตกรรมและการจัดการ มหาวิทยาลัยราชภัฏสวนสุนันทา ระดับปริญญาตรี ระดับปริญญาโท ระดับปริญญาเอกหลักสูตรบริหารธุรกิจบัณฑิต (บธ.บ.)
 สาขาวิชาการจัดการคุณภาพ
 สาขาวิชาการจัดการระบบสารสนเทศเพื่อธุรกิจ
 สาขาวิชาคอมพิวเตอร์ธุรกิจ
 สาขาวิชานวัตกรรมการจัดการ (หลักสูตรสองภาษา)
 แขนงวิชานวัตกรรมการจัดการการท่องเที่ยวและบริการ
 แขนงวิชานวัตกรรมการจัดการเทคโนโลยีดิจิทัล
 แขนงวิชานวัตกรรมการจัดการอีสปอร์ตและเกม
 สาขาวิชานวัตกรรมการจัดการการกีฬา (หลักสูตรการเรียนการสอนทางไกล)
หลักสูตรวิทยาศาสตรบัณฑิต (วท.บ.)
 สาขาวิชาเทคโนโลยีสารสนเทศและการสื่อสารเพื่อการตลาด
หลักสูตรศิลปศาสตรบัณฑิต (ศศ.บ.)
 สาขาวิชานวัตกรรมการจัดการความมั่นคง (หลักสูตรการเรียนการสอนทางไกล)หลักสูตรการจัดการมหาบัณฑิต (กจ.ม.)
 สาขาวิชานวัตกรรมการจัดการ
หลักสูตรบริหารธุรกิจมหาบัณฑิต (บธ.ม)
 สาขาวิชาการจัดการการกีฬา
 สาขาวิชาการจัดการฟุตบอลอาชีพ
 สาขาวิชานวัตกรรมการจัดการทุนมนุษย์และการประกอบการหลักสูตรปรัชญาดุษฎีบัณฑิต (ปร.ด.)
 สาขาวิชาการจัดการการกีฬา
 สาขาวิชานวัตกรรมการจัดการ

 อ้างอิง 

 แหล่งข้อมูลอื่น 
  วิทยาลัยนวัตกรรมและการจัดการ มหาวิทยาลัยราชภัฏสวนสุนันทา 
 มหาวิทยาลัยราชภัฏสวนสุนันทา

ราชภัฏสวนสุนันทา
หมวดหมู่:คณะนวัตกรรมและการจัดการในประเทศไทยราชภัฏสวนสุนันทา
นวัตกรรมและการจัดการ
หมวดหมู่:บุคคลจากวิทยาลัยนวัตกรรมและการจัดการ มหาวิทยาลัยราชภัฏสวนสุนันทา